
Előszó
A. Hazai előzmények

Endres Mária dr. nevéhez fűződik a téma első módszertani levelének [1] összeállítása jó két évtizeddel ezelőtt. Ezután 9 évvel egy ajánlás [2] jelent meg hemiplégiásokat ill. stroke betegeket ellátó rehabilitációs osztályok működési kritériumairól, amely a Rehabilitációs Szakmai Kollégium által előzetesen megadott keretvázlat alapján az „inpatient” rehabilitáció sok kérdését érintette, a Kollégium által elfogadásra került, ezek által módszertani levél pótló szerepet tölött be. (Az azt megelőző évben pedig kísérlet történt geriátriai stroke betegek rehabilitációját végző egységek működési kritériumainak megfogalmazására [3].) 
1995. december 12-én a stroke-betegek akut ellátásával foglalkozó hazai konszenzus konferencián a kerekasztalok egyikének témája a korai rehabilitáció volt [4], az 1996. május 11-ei, poststroke állapotokról szóló konszenzus konferencia fő területe a rehabilitáció volt. Ezen utóbbi előkészítése során egyebek között felhasználtuk a „Post-Stroke Rehabilitation” című, részletes szakmai irányelvet magában foglaló könyvet [5], melynek második szerzője megegyezik a jelen irányelv alapjául szolgáló mű első szerzőjének személyével (Pamela W. Duncan). 
Ápolási irányelvet tartalmazó írás is született a témában [6]. 
A Magyar Stroke Társaság és a Neurológiai Szakmai Kollégium friss (2005.), hatályos szakmai irányelvei a cerebrovascularis betegségek megelőzéséről, diagnosztikájáról és ellátásáról [7] szólnak, a rehabilitációról nem. Ez a tény is önálló stroke rehabilitációs irányelv megjelentetésének szükségessége mellett szólt.
B. A jelen irányelv megszületésének háttere

Protokollok, működési standardok, ajánlások, módszertani levelek, irányelvek készítése mindig is szerepelt a Rehabilitációs Szakmai Kollégium feladatai között, munkaterveiben. 

Már az előző összetételű Rehabilitációs Szakmai Kollégium elnöke is kiadta feladatként elévült módszertani levelek átdolgozását vagy újraírását. Több témában el is készültek ezek, néhány terület, így a stroke rehabilitáció túlterhelt szakemberi azonban dacoltak kérésével. Időközben a nemzetközi gyakorlathoz igazodás igénye fogalmazódott meg: módszertani levelek helyett inkább szakmai irányelvek írását inspirálta az ismét a szakmai kollégiumok gazdájává vált Egészségügyi Minisztérium (EüM), amely koordinálással, módszertani segítség nyújtásával (továbbképző konferencia 2005.október 12., nyomtatott kiadvány [8]) is igyekezett segíteni e munkát, ugyanakkor el is várja a művek beérkezését. 
A készítés módszertanának megismerése során nyilvánvalóvá vált, hogy bizonyítékokon alapuló irányelv újonnan történő megalkotása a stroke rehabilitáció témakörében (is) olyan nagy számú szakember részvételét igényelné és olyan hosszú ideig tartana, hogy „célszerűbb más országok irányelvfejlesztő központjai által kidolgozott ajánlások adaptálása” [9].

Föl kellett tehát kutatni és át kellett tekinteni a meglévő, témába vágó irányelveket, szellemileg rákészülve arra is, hogy milyen szempontoknak kell megfelelnie az adaptálásra kiválasztandó munkának: legyen nyelvileg hozzáférhető, aktuális (naprakész), alapvetően bizonyítékokon alapuló (ahol még nem létezik bizonyíték ott konszenzuskonferencián alapuló), és lehetőleg legyen önállóan stroke rehabilitációs témájú (azaz ne egy stroke ellátással foglalkozó irányelv egy vagy néhány fejezetét kelljen kiragadni). Fentieknek a teljesség igényével felkutatott és áttekintett német, svéd, skót, új-zélandi, korábbi USA anyagok közül egyetlen irányelv felelt meg (ld.alább). E munkáról Szél István dr. beszámolt és jóváhagyást kapott a Rehabilitációs Szakmai Kollégium 2005. november 9-i ülésén. 
C. Az adaptált irányelv eredetijének megnevezése és elérhetősége
Jelen irányelv az alábbi USA klinikai irányelv alapján készült: 

AHA/ASA-Endorsed Practice Guidelines Management of Adult Stroke Rehabilitation Care 
A Clinical Practice Guideline

Pamela W. Duncan, PhD, FAPTA, Co-Chair; Richard Zorowitz, MD, Co-Chair; Barbara Bates, MD; John Y. Choi, MD; Jonathan J. Glasberg, MA, PT; Glenn D. Graham, MD, PhD; Richard C. Katz, PhD; Kerri Lamberty, PhD Dean Reker, PhD

Szabadon letölthető a http://stroke.ahajournals.org/cgi/content/full/36/9/e100 adatbázisból. 

Nyomtatásban csak ún. végrehajtási összegzés jelent meg: Stroke. 2005 Sep;36(9):2049-56. Ez utóbbi is szabadon hozzáférhető az Interneten az alábbi helyen: http://stroke.ahajournals.org/cgi/content/full/36/9/2049
D. Az adaptált irányelv

A jelen irányelv a teljes anyag alapján készült: Annak ajánlásokra centráló tömörítését, fordítását és magyarra adaptálását a Rehabilitációs Szakmai Kollégium számára, annak megbízásából és tagjaként Szél István dr. készítette el (az adaptáció részleteit ld. a 4.sz.függelékben) és terjesztette be a Kollégium 2006. január 18-i ülésére. Nevezett személy az Országos Orvosi Rehabilitációs Intézet orvosa, semmilyen gyártó vagy forgalmazó cég felé sincs elkötelezettsége, ezen munkájához anyagi támogatásban nem részesül. A Rehabilitációs Szakmai Kollégium tagjai valamennyien hasonló helyzetben lévő, közalkalmazotti statusban lévő orvosok az ország egész területéről. 
2006.január 18-i ülésén a Rehabilitációs Szakmai Kollégium egyhangúlag alkalmasnak találta a tervezetet a végleges változat alapjának és felkérte az előterjesztőt, hogy az ülésen javasoltaknak megfelelően fejlessze azt tovább és elektronikus levelezés útján mutassa be a változtatásokat a Kollégium tagjainak. A fentiek szerint módosított jelen anyagot még az alábbi két szakmai kollégiumnak látszik szükségesnek egyetértés elnyerése céljából megküldeni: Neurológiai Szakmai Kollégium, Háziorvostani Szakmai Kollégium. S bár az anyag kevés konkrétumot tartalmaz az ápolás, mozgásterápia, pszichológia, gyógypedagógia stb… területéről, megfontolható ezen területek kollégiumának, ennek hiányában szakmai szervezetének esetleg kamarájának egyetértését is kérni. Éppen a viszonylag kevés konkrétum valamint az anyag külföldi volta miatt tartalmazza a függelékek egyike (1.sz.függelék) a magyar nyelven elérhető (néhány fordított cikk kivételével magyar szerzők által is írt) szakirodalom jegyzékét. (A rend kedvéért feltétlenül meg kell jegyezni, hogy a viszonylag kevés szakmai konkrétum nem kis részben a rövidítésnek tulajdonítható: terjedelmi okból a „szakmaiságot” adó magyarázatok, megbeszélések kihagyásra kerültek. Részben helyette szerepel a magyar nyelvű szakirodalom ajánlása.) Az 1.sz. függelékben szereplő irodalom töredék része már inkább csak orvostörténeti jelentőségű, döntő része részben a stroke rehabilitáció egészével vagy egyes aspektusaival, az ún. poststroke állapottal, a gondozással foglalkozik, ill. az irányelvben említett valamely témáról (pl. decubitus, érbetegségek másodlagos megelőzése) szóló recens közlemény. 
Terjedelmileg a magyar szöveg az eredetinek (irodalomjegyzék nélkül 38 nyomtatott, kéthasábos, A4-es folyóiratoldal, elektronikusan kb.460 ezer bájt) csak kis része, mivel ahol csak lehet, csak az ajánlásokat tartalmazza, megjelölve az ajánlás szintjét, az eredeti ajánlás- kategorizálás meghagyásával -- ld. táblázat. 
TÁBLÁZAT: Ajánlási fokozatok
	A
	Erős ajánlás arra, hogy a beavatkozás mindig indikált és elfogadható

	B
	Ajánlás arra, hogy a beavatkozás hasznos/hatásos lehet

	C
	Ajánlás arra, hogy a beavatkozás megfontolható 

	D
	Ajánlás arra, hogy egy eljárásmód haszon/hatás nélkülisége vagy ártalmas volta is megfontolandó

	I
	Elégtelen bizonyíték pro vagy kontra ajánlást tenni – a klinikus az ítélőképességére hagyatkozik


Ezen ajánlási fokozatok elsősorban, de nem csak a szakirodalmi bizonyítéki szinten alapulnak. 
A táblázatból látható, hogy az ’I’ fokozatot pedig nem szabad ajánlásnak tekinteni, éppen az a lényege, hogy a szóban forgó kérdésben jelenleg nincs érdemlegesnek tekinthető (azaz magasszintű szakirodalmi adatokon vagy legalább konszenzus konferencián alapuló) ajánlás!! Kötelező érvényük pedig csak az ’A’ szintű ajánlásoknak van, ezáltal esetleges jogi következmény is csak ezekből adódhat. Ezen erős ajánlások száma nem túl magas, s azok is meglehetősen általános megfogalmazásúak. Sajátos a helyzet a ’D’ kategóriájú ajánlásokkal kapcsolatosan. Ezek – amennyiben a szakirodalmi megalapozottság és az ismeretek általános minősítése szerény, bizonytalanul szólnak az eljárás ellen. Előfordul az anyagban olyan helyzet – a IV.O. pontnak a depresszió kezelésével kapcsolatos 10.alpontjában (profilaktikus antidepresszáns alkalmazás), hogy a jó evidencia minőség alapján szilárdan lehet állást foglalni a felvetés ellen, ill. az alkalmazás egyértelműen fölösleges volta mellett. 
Az eredeti irányelv ajánlási osztályozásának átvétele egyúttal azt is jelenti, hogy a jelen munkában használt kategóriák nem egyeznek meg az EüM által kiadott „zöld füzet” [8] 2. anyagának 6. mellékletében (36.o.) leírt 4 fokozatú (’A’-tól ’D’-ig) ajánlási rangsorolásban használttal!!!
Meg kell még jegyezni, hogy az eredeti ajánlás sem mindenütt ad meg ajánlási kategóriát. Néhol pedig az eredeti anyagban a szövegtől elkülönített táblázatokban irodalmi hivatkozással együtt szereplő ajánlási kategóriák nem egyeztethetőek az eltérően strukturált szöveges ajánlással. 
A magyar Rehabilitációs Szakmai Kollégium által ajánlott ill. elfogadott kiegészítések az egyértelmű megkülönböztethetőség érdekében „Monotype Corsiva” betűtípussal szerepelnek (mint ez a mondat). 

Az irányelv tartalmára vonatkozóan két megjegyzést szükséges tenni:
1.
A felmérésekről meglehetősen sok szó esik, ehhez képest a kezelések sajnos kissé háttérbe szorulnak.

2.
A hozzátartozókkal való kommunikációt ugyan mi, hazai szakemberek is fontosnak tartjuk, annak mértékbe azonban nálunk az ajánlás által sugallt, az észak-amerikai kultúrában honos mértéket valószínűleg akkor sem érné el, ha a szakemberek száma ezt lehetővé tenné. Mindazonáltal az anyag bíztatást adhat e téren a hazai szakemberek számára is. 
E. A szakmai irányelv érvényessége: 2008. december 31.
1. Bevezetés

Az irányelv legfontosabb célja az intervenciók és értékelések gyakorlatához tudományos bizonyítékokat nyújtani. Amennyiben az ellátóhelyeken az ellátás folyamatai ennek megfelelőek, akkor remélhető leginkább az érintettek maximális funkcionális állapotának és függetlenségének elérése, növelve ezáltal a páciens és a család életminőségét. 
A. Kulcsfontosságú pontok
· A rehabilitáció fő céljai: a komplikációk megelőzése, a károsodások minimalizálása és a funkciók maximalizálása.

· A stroke visszatérésének illetve koszorúér események, cardiovascularis eredetű halálozás megelőzése érdekében a szekunder prevenció alapvető fontosságú.

· A korai állapotfelmérés és intervenció döntő fontosságú a rehabilitáció optimalizálásához.
· Standardizált kiértékelések és valid állapotfelmérő módszerek nélkülözhetetlenek az átfogó kezelési terv kialakításához. 

· A bizonyítékokon alapuló beavatkozásoknak funkcionális célokra kell épülniük.

· Optimális eredmény biztosításához szükséges, hogy minden beteg számára elérhető legyen egy tapasztalt multidiszciplináris rehabilitációs team.

· A páciens és családtagja és/vagy a páciens gondozója a rehabilitációs team nélkülözhetetlen tagja.

· A páciens és a család képzése növeli a tájékozott döntéshozatali képességet, a közösségbe való visszailleszkedést és a rehabilitáció révén visszanyertek fenntartását.

· A lakóhelyi visszailleszkedés érdekében a multidiszciplináris team törekedjék a lakóhelyi erőforrások kiaknázására. 
· A túlélés biztosítása érdekében nélkülözhetetlen a kockázati tényezők és társult betegségek folyamatos orvosi kezelése.

B. Eredmény mérések (minőség indikátorok)
· Funkcionális állapot (beleértve a napi élettevékenységet – ADL (activity of daily living) – és a kiterjesztett napi élettevékenységet – IADL (instrumental activitiy of daily living) – mérését

· Rehospitalizációk száma

· Lakóhelyen maradási helyzet
· Halálozás
2. Rehabilitációs ellátás nyújtása
A. A post-acut stroke rehabilitációs ellátás szervezése

Ajánlások
1. Jobb klinikai eredmény érhető el, amennyiben a rehabilitációra kijelölt post-acut stroke páciens összehangolt multidiszciplináris értékelésben és kezelésben részesül. 
· Post-acut stroke ellátás olyan színhelyen nyújtassék, ahol a rehabilitációs ellátás hivatalosan szervezett és koordinált. Ajánlási fokozat:’A’. Magyarországon ezt a mimimumfeltételek és az ÁNTSz engedélyezése szavatolja.
· Post-acut stroke ellátás minden olyan szakellátásban nyújtható, amely tapasztalattal bír a poststroke ellátásban, biztosítva az ellentmondás-mentességet és csökkentve a komplikációk kockázatát. 
· A multidiszciplináris team orvosból, nővérből, különböző (felsőfokú) végzettségű mozgásterapeutákból, foglalkoztató terapeutából, logopédusból, pszichológusból, esetleg egyéb szakemberekből valamint a páciensből és családtagjából/gondozójából állhat. Ajánlási fokozat:’I’(nincs ajánlás).
2. Amennyiben a szolgáltatóhelyen szervezett rehabilitációs team nem érhető el, a közepes vagy súlyos tüneteket mutató páciensek számára olyan szolgáltatóhelyre való áthelyezés kínálandó fel, ahol vagy van ilyen team, vagy legalábbis bevonható az ellátásba stroke ellátásban jártassággal bíró orvos vagy rehabilitációs szakember. Ajánlási fokozat:’I’(nincs ajánlás).
3. A szervezett team szemléletmódnak a járóbeteg ill. lakóhelyi rehabilitációs ellátás összehangolásában is folytatódnia kell. Ajánlási fokozat:’I’(nincs ajánlás).
B. Standardizált felmérő eszközök használata

Ajánlások
1. A stroke-ból való helyreállás felmérésére erősen ajánlott a NIH stroke skála (NIH: National Institute of Health, az USA Nemzeti Egészség Intézete) használata a beteg megjelenésekor/kórházi felvételekor vagy legalább a megjelenés utáni 24 órán belül. Ajánlási fokozat: ’A’.
2. Ajánlott az összes beteg szűrése depresszió, motoros, szenzoros, kognitív, kommunikációs és nyelési deficit irányában megfelelően képzett szakember által, standardizált és valid szűrőeszköz használatával. (’C’ szintű ajánlás)
3. Ajánlott, hogy mindazon betegek, akiknél a fentiek valamelyikének fennállása derül ki, az összehangolt rehabilitációs team megfelelő szakembere szabályszerű értékelést végezzen. (’C’  szintű ajánlás)
4. Ajánlott, hogy a klinikus standardizált, valid felmérő eszközt használjon a páciens stroke által okozott károsodásának és funkcionális állapotának kiértékeléséhez (’C’ szintű ajánlás) és bátorítsa a páciens részvételét a közösségben és társas tevékenységeit. 
5. Ajánlott a standardizált állapotfelmérés eredményeinek fölhasználása az eredményesség valószínűségének becslésében, az ellátás megfelelő szintjének meghatározásában és a terápiás eljárások kiválasztásában.
6. Ajánlott a felmérés megállapításainak megosztása és a várható kimenetel megvitatása a pácienssel és a családtagokkal/gondozókkal.

C. A terápia intenzitása/tartama

Ajánlások
1. Erősen ajánlott, hogy a rehabilitációs terápia olyan korán induljon, ahogyan ez lehetséges, milyest a beteg állapotának stabilitása ezt megengedi.  Ajánlási fokozat: ’A’.
2. Ajánlott, hogy a beteg annyi kezelésben részesüljön, amennyi „szükséges”, hogy adaptálódjon, felépüljön és/vagy helyreálljon funkcionális függetlenségének premorbid vagy optimális szintje. (’B’ szintű ajánlás)
D. A páciens családja és gondozói 

Ajánlások
1. Ajánlott, hogy a stroke beteg családja/gondozója, ha elérhető, a lehető legkorábban legyen bevonva a döntéshozatalba és kezelés tervezésébe, s hasonlóképpen az egész rehabilitációs folyamata során végig. 

2. Ajánlott, hogy az ellátók legyenek felkészülve arra a stresszre, amit a családban/gondozóban a beteg károsodásainak (pl. kognitív veszteség, vizelet-incontinentia, személyiség változás) felismerése válthat ki, és nyújtsanak támogatást, ha szükséges. 
3. Ajánlott, hogy az akut ellátást végző kórház és a rehabilitációs ellátóhely rendelkezzen naprakész információval a lakóhelyi erőforrásokról, mind helyi, mind pedig országos szinten, hogy átadhassa ezt az információt a stroke betegeknek, családjuknak és gondozóiknak és hogy segítséget nyújthasson a szükséges szolgáltatások eléréséhez.

E. A páciens és a család/gondozó képzése

Ajánlások
1. Ajánlott, hogy a páciens és a család/gondozó képzése interaktív és írásos formában nyújtassék. (’B’ szintű ajánlás)
2. Ajánlott, hogy a szakemberek fontolják meg egy meghatározott team tag kijelölését, aki felelős a páciensnek és a családnak/gondozónak a stroke természetéről, a stroke ellátással, rehabilitációval, eredményekkel kapcsolatos elvárásokról és ezeknek a rehabilitációs folyamatban játszott szerepéről szóló információval való ellátásáért. (’C’ szintű ajánlás)
3. Elismerendő, hogy a „család-értekezlet” az információ terjesztésének hasznos eszköze. (’C’ szintű ajánlás)
4. Ajánlott, hogy a páciens és a család/gondozó képzése a kórlapban dokumentálva legyen, megelőzendő a fölösleges ismétléseket vagy a különböző szakterületekről származó, egymásnak ellentmondó információkat. (’C’ szintű ajánlás)
3. Rehabilitáció az akut szak során

A. Stroke betegek az akut szak során
A kórházi felvételt követő korai támogató ellátás céljai az alábbiak:
· Különböző haladéktalan orvosi vagy sebészi beavatkozásokat esetleg szükségessé tevő változások megfigyelése a páciens állapotában.
· A kimenetel javítását megcélzó orvosi és sebészeti intézkedések elősegítése

· Intézkedések foganatosítása szubakut komplikációk megelőzésére

· Újabb stroke megelőzése érdekében szükséges kezelések tervezésének megkezdése.

· Rehabilitáció vagy egyéb technikák révén neurológiai funkciók helyreállása megkísérlésének megkezdése.
B. A kórtörténet felvétele és a fizikális vizsgálat elvégzése 

Ajánlások
1. Ajánlott a NIH stroke skála (ld.2.sz.függelék) használata a stroke súlyosságának felbecsülésére a kezdeti stádiumban, ami a halálozás és a hosszú távú kimenetel prediktora lehet.
· Ajánlott, hogy a kezdeti értékelés foglalja magában a teljes kórtörténetet és fizikális vizsgálatot, különös hangsúllyal az alábbiakra: 

· Újabb stroke előfordulására hajlamosító kockázati tényezők

· Kísérő betegségek

· Tudat vigilitásának szintje és kognitív állapot
· Nyelésre vonatkozó utalás

· A bőr folytonosságára vonatkozó utalás és felfekvésre hajlamosító tényezők számbavétele (ld. alább a B-1.alpontban)

· Végbél- és húgyhólyagfunkciók

· Mobilitás, figyelembe véve, hogy milyen mozgatási segítséget igényel a páciens 

· Mélyvénás thrombosis kockázata (ld. alább a B-2.alpontban)

· Antiaggregánsok vagy véralvadásgátlók megelőző szedése (különösképpen a stroke létrejöttének idejében)

· Érzelmi támogatás a család és a gondozó részéről
B-1. Felfekvés kockázata

Ajánlások
1. Ajánlott felvételkor a bőr folytonosságának tüzetes vizsgálata és azután legalább naponta történő követése. (’C’ szintű ajánlás)
2. Ajánlott a megfelelő pozicionálás, forgatás és transzfer technikák használata; speciális matracok, védő pólyázás és párnázás használata a súrlódás vagy nagyon erős nyomás bőrkárosító hatásának elkerülésére. (’C’ szintű ajánlás)
B-2. Mélyvénás thrombosis kockázata

Ajánlások
1. Ajánlott a mobilizáció megkezdése, amilyen korán lehetséges. (’C’ szintű ajánlás) 

2. Ajánlott alacsony (megelőző) adagú subcutan heparin használata. Ajánlási fokozat: ’A’. 
Magyarországon az „A thromboemboliák megelőzése és kezelése” c. hatályos szakmai irányelv 3.5. alfejezetén belül a stroke népegésszégügyi jelentősége ellenére sem nyert önálló besorolást, a 3.5.6. alponton belül is csak az ischaemiás stroke szerepel, „nagy kockázati kategória” megjelöléssel, a prophylaxis időtartamára vonatkozó ajánlás nélkül. A Magyar Stroke Társaság szakmai irányelve [ld.az előszó 7.sz.hivatkozását] „Az akut stroke leggyakoribb szövődményei” c. fejezetben „a stroke miatt ágyhoz kötött, paretikus végtagú, tehát nagy kockázatú betegeknél” javasolja preventav adagú heparin adását, parenchymás vérzés esetén sem kizárva. A Rehabilitációs Szakmai Kollégium az utóbbi ajánlással egyetérve szükségesnek tartja iránymutatás adását a prophylaxis időtartamának meghatározásához. Abból kiindulva, hogy heparin prophylaxis indítása akkor szükséges, ha a beteg ágyhoz kötött és/vagy alsó végtagi plegia (vagy plegia közeli paresis) áll fenn, figyelembe véve esetleges egyéb hajlamosító tényezőket (megelőző vénás thrombosis vagy tüdő-embolia, obesitas, malignoma), a preventio abbahagyható, ha a bénult alsó végtagi paresise közepesnél már nem súlyosabb, járóképességét visszanyerte, alsó végtagi vénás thrombosis gyanúja klinikailag nem merül fel. Megkönnyíti a döntést (fokozott kockázat esetén különösen) negatív D-dimer laboratóriumi teszt. Azokban a súlyos esetekben sem szükséges élethossziglani heparin-preventio, ha a helyreállási időszakban az alsó végtagi bénulás nem oldódik, ill. a beteg az erre irányuló erőfeszítések ellenére sem nyeri vissza járóképességét: Amennyiben alsó végtagi vénás thrombosis gyanúja klinikailag nem merül fel, s a D-dimer teszt negatív, a heparin adása abbahagyható. (Cardiogen agy-embolia –leggyakrabban  pitvar-fibrillatio – esetén a betegség ezen szakaszában a be- vagy visszaállított oralis antikoaguláns kezelés heparin adása nélkül is biztosítja a bénult megóvását a késői thromboemboliás szövődményektől.)
C. A stroke súlyosságának felmérése (NIHSS)
Ajánlások
1. Erősen ajánlott a stroke súlyosságával kapcsolatosan a páciens felmérése a NIH stroke skála (ld.2.sz.függelék) használatával megjelenésekor/kórházi felvételekor vagy legalább a megjelenésétől számított 24 órán belül. Ajánlási fokozat: ’A’
2. Erősen ajánlott, hogy valamennyi a stroke ellátásban részt vevő szakember ki legyen képezve és jogosítva legyen a NIH stroke skálának a stroke súlyosságára vonatkozó felmérésében való használatára.
3. Ajánlott az akut ellátásból történő kibocsátáskor a páciens újrafelmérése a NIH stroke skála használatával. 

4. Ajánlott, hogy amennyiben a rehabilitációra átkerült páciens hozott dokumentációjában nem szerepel a NIH stroke skála, akkor a rehabilitációs team végezzen el egy NIHSS felmérést. 
D. A stroke és egyéb arteriosclerotikus érbetegségek másodlagos megelőzésének bevezetése
Ajánlások
A stroke másodlagos megelőzésének szükségessége élethossziglani és a rehabilitáció kritikus összetevője: Egyértelmű adatok szükségesek a hypertonia kezelésével, pitvar-fibrillatio esetén a kumarin alkalmazásával, agyi ischaemia esetén pedig az antiaggregáns terápiával kapcsolatosan. Akár ischaemiás stroke, akár agyi állományvérzés esetén azonos ill. hasonló kockázati tényezők hajlamosítanak ischaemiás szívbetegségre is, melynek megelőzésére való törekvés szintén elengedhetetlen: antiaggregánsok, hypertonia uralása, ACE inhibitorok adásának megfontolása, lipid-csökkentő kezelés, mozgás, a dohányzás abbahagyása. 
4. Poststroke rehabilitáció

A. A post-acut stroke betegek rehabilitációs szolgáltatások miatti felmérése 
Post-acut stroke: közvetlenül az akut ellátásból való kibocsátás utáni időszak. Ekkorra a beteg már stabil állapotot ért el, és az ellátás fókuszába a rehabilitáció kerül. 
A rehabilitáció történhet rehabilitációs szakkórházban, általános kórház rehabilitációs osztályán (egységében), ápolási ellátóhelyen, a beteg otthonában és járóbeteg ellátásban. 

A betegek egy része az akut ellátás ideje alatt oly mértékben felépül, hogy nem szorul rehabilitációs szolgáltatások igénybevételére. 

B. Kórtörténet és fizikális vizsgálat

ölelje fel az alábbi területeket:

· Komplikáció-kockázat (felfekvés, mélyvénás thrombosis kockázata, nyelési nehézség, végbél- és hólyag-dysfunctio, alultápláltság, esések, fájdalom)
· Károsodások meghatározása (nyelés, kognitív funkciók, kommunikáció; motoros, pszichés és a biztonsággal kapcsolatos tudatosság  
· Pszichoszociális felmérés (család és gondozó, szociális támasz, financiális és kulturális megalapozottság)

· A megelőző és az aktuális funkcionális státusz felmérése

C. A komplikációk kockázatának felmérése
C-1. A nyelés felmérése (dysphagia)

Ajánlások
1. Ajánlott, hogy folyadék vagy étel szájon át történő bevitelének megkezdése előtt minden beteg esetében egy egyszerű, valid, betegágynál elvégezhető nyelés-szűrés történjék. (’B’ szintű ajánlás) A Rehabilitációs Szakmai Kollégium szükségesnek tartja ezt kiegészíteni azzal, hogy a dysarthria is felveti dysphagia gyanúját. 
2. Ajánlott, hogy ez logopédus vagy ha logopédus nem elérhető, akkor más szakképzett és e feladatra kiképzett szakszemély (pl. ápoló vagy foglalkoztató terapeuta) által történjék. Ajánlási fokozat:’I’(nincs ajánlás).
3. Ha a szűrés szerint a nyelés nincs rendben, teljes betegágy melletti nyelésvizsgálat elvégzése ajánlott. Ezt ez irányban célzott képzésben részesített logopédus végezze. Ajánlási fokozat:’I’(nincs ajánlás).
4. Azon betegek körében, akiknél az aspiráció kockázata különösen nagy (pl. agytörzsi stroke), műszeres nyelésvizsgálat elvégzésének szükségessége mérlegelendő. (’B’ szintű ajánlás)
5. Ajánlott a táplálék sűrűségét – állagát dietetikussal egyeztetni, ezzel biztosítva a standardizációt és élvezeti értéket. 
C-2. Széklet- és vizelet-incontinentia kezelése
Ajánlások
1. Szükség szerint ajánlott az akut stroke betegek hólyag funkciójának felmérése. A felmérés foglalja magába a következőket:

· Retentio mérés

· A vizelés gyakoriságának, mennyiségének mérése és kontrollálásának mértéke

· Dysuria esetleges fennállásának megállapítása

2. Ajánlatos a tartós transurethralis katéter eltávolításának megfontolása 48 órán belül. (’B’ szintű ajánlás)
3. Amennyiben hólyag-katéter szükséges, ezüst ötvözettel bevont katéter alkalmazása ajánlott. (Az eredeti irányelvben ’B’ szintű ajánlás, a Rehabilitációs Szakmai Kollégium Magyarországon jelenleg ’C’ szintű ajánlást tart reálisnak. Részlegesen ld. 4.sz.függelék 5) pont.)
4. Nem áll rendelkezésre elegendő bizonyíték sem pro, sem kontra a hólyag funkció urodinamikával vagy egyéb módon történő felmérésével kapcsolatosan. Ajánlási fokozat:’I’(nincs ajánlás).
5. Vizelet-incontinens betegek esetében megfontolásra ajánlott egyénre szabott hólyag-tréning program kifejlesztése és megvalósítása. (’C’ szintű ajánlás)
6. Vizelet-incontinens betegek esetében ajánlott ütemezett hólyagürítés alkalmazása. (’B’ szintű ajánlás)
7. Tartós szorulás vagy széklet-incontinentia esetén széklet menedzsment program alkalmazása ajánlott. Ajánlási fokozat:’I’(nincs ajánlás). 
C-3. Alultápláltság 
Ajánlások
1. Ajánlott, hogy a felvétel után a lehető leghamarabb történjék meg valamennyi beteg tápláltságának és hidráltságának értékelése. A táplálék és folyadék bevitelt minden beteg esetében naponta követni kell, testsúlymérésre is rendszeresen sort kell keríteni. Ajánlási fokozat:’I’(nincs ajánlás).
2. Ajánlott, hogy több módszer legyen használatos a táplálék és a folyadék bevitel fenntartásában vagy növelésében. Ez megköveteli azon problémák kezelését, amelyek zavarják a bevitelt; segítség nyújtását az étkezésben, ha szükséges; folyadék konzekvens kínálását közvetlenül a dysphagiás beteg szájánál; és a beteg ízlésének figyelembe vételét az élelmezésben. Ajánlási fokozat:’I’(nincs ajánlás). Ha a bevitel szájon át nincs biztosítva, a táplálás gasztrosztómán keresztül válik szükségessé. 
C-4. A fájdalom felmérése és kezelése 
Ajánlások
1. A fájdalom becslésére vizuális analóg skála (0 – 10) használata ajánlott. Ajánlási fokozat:’I’ (nincs ajánlás).
2. Ajánlott egy fájdalom menedzselési terv, amely a következők becslését tartalmazza: valószínűsíthető etiológia (úm. musculosceletalis, neuropathiás); a fájdalom lokalizációja; a fájdalom minősége, kiterjedése, tartama, intenzitása; és hogy mi súlyosbítja vagy csillapítja a fájdalmat.
3. Uralni azt a fájdalmat, amely zavarja a terápiát.

4. A fájdalom miatt alkalmazott azon központi idegrendszerre ható szereket, amelyek zavartságot vagy a kognitív képességek romlását okozhatják, ajánlatos alacsonyabb adagban alkalmazni. 
D. A gondolkodás és a kommunikáció felmérése
Ajánlások
1. Ajánlott, hogy a gondolkodás, az éberség és a figyelem felmérése a következő területekre irányuljon: tanulás és emlékezés, vizuális neglect, figyelem, apraxia és probléma megoldás. (Tactilis neglect egyszerű vizsgálattal a betegágynál is könnyen szűrhető.)
2. Pro vagy kontra állásfoglalás nélkül tartalmaz a ’3.’ függelék standard szűrő és felmérő eszközöket. 

3. Ajánlott, hogy a kommunikációs képességek felmérése a következő területekre irányuljon: beszédhallgatás, beszéd, olvasás, írás és a nyelvhasználat. 
4. Pro vagy kontra állásfoglalás nélkül tartalmaz a ’3.’ függelék standard szűrő és felmérő eszközöket. 

E. Pszichoszociális felmérés
Ajánlások
1. Ajánlott, hogy valamennyi stroke beteg pszichoszociális felmérésben, intervencióban részesüljön. (B szintű ajánlás)
2. Ajánlott, hogy a családok, más fontos személyek és a gondozók tartozzanak bele a felmérésbe. (B szintű ajánlás)
3. Ajánlott, hogy valamennyi stroke beteg legyen szociális munkáshoz irányítva átfogó pszichoszociális állapotfelmérésre és intervencióra. Ajánlási fokozat:’I’(nincs ajánlás).
4. Ajánlott, hogy a pszichoszociális állapotfelmérés foglalja magába a következő területeket: 

· A stroke előtti történet (pl. demográfiai adatok, korábbi fizikai állapot és kezelésre adott válasz, anyagi javakkal való élés és visszaélés, pszichiátriai, érzelmi és szellemi állapot és történet, iskolázottság és foglalkozás; katonai, jogi és megküzdési stratégiák)
· Család/gondozó helyzete és kapcsolatai

· Erőforrások (pl. jövedelem, lakásviszony, társas kapcsolatok)
· Spirituális és kulturális tevékenységek

· Szabadidős tevékenységek, hobbik. 

· A páciens/család/gondozó felfogása az állapotról, kezelésről és prognózisról, valamint reményeik és elvárásaik az ellátással kapcsolatosan

F. Funkció felmérés
Ajánlások
1. Ajánlott, hogy standardizált állapotfelmérő eszközzel történjék a stroke beteg funkcionális állapotának felmérése. (’B’ szintű ajánlás)
2. Ajánlott a FIM használatának megfontolása. (Ld.3.sz.függelék)
Megvitatás
A funkciófelmérés magában foglalhatja a következőket (nem feltétlenül korlátozódva azokra) abc sorrendben:

· Aerob kapacitás és teherbíró képesség

· Continentia

· Egyensúly

· Éberség, figyelem és gondolkodás 

· Fájdalom

· Helyváltoztatás

· Izom teljesítmény (erő, energia, kitartás)

· Izületek épsége és mozgékonysága

· Járásmód

· Keringés (úm. cardiovascularis jelek/tünetek és pozíció-változásra adott válasz)

· Motoros funkció (úm. mozgásminták, koordináció, kézügyesség, mozgékonyság)

· Mozgástartomány

· Ortézisek, védő- és támasztó eszközök

· Önellátás (ADL, IADL)

· Reflex integritás

· Segítő és adaptív eszközök

· Szexuális aktivitás

· Testtartás

G. Szüksége van-e a betegnek rehabilitációs intervencióra? 

Ajánlások
1. Erősen ajánlott, hogy amint a beteg állapota stabil, az akut ellátást végző orvosa konzultáljon a rehabilitációs szolgáltatókkal (úm. fizioterápia, foglalkoztató terápia, logopédia, fizikális medicina), hogy mérjék fel a beteg rehabilitációs szükségleteit, és hogy ajánlják meg ezek kielégítésének legmegfelelőbb helyszínét. Ajánlott, hogy a standard eljárásmódot használó multidiszciplináris állapotfelmérés és annak dokumentálása minden beteg esetén történjen meg. 
H. „Inpatient” (bentlakásos, kórházi) rehabilitáció indikált-e? 

Ajánlások
1. Erősen ajánlott, hogy a rehabilitációs szolgáltatások igénybevételére szoruló pácienseknek legyen hozzáférésük koordinált, szervezett stroke szolgáltatások nyújtásában jártas rehabilitációs teamhez. Az „inpatient” post-acut stroke ellátás összehangoltsága és szervezettsége javítja a kimenetelt. Ajánlási fokozat: ’A’.
2. Nem tehető ajánlás egyik lehetséges rehabilitációs színhely típus mellett sem, meggyőző bizonyíték hiányában.

3. Ajánlott, hogy a páciens károsodásának súlyossága, a családi/társadalmi támogatás hozzáférhetősége és a páciens/család preferenciái határozzák meg az ellátás optimális környezetét. Ajánlási fokozat:’I’(nincs ajánlás).
4. Ajánlott, hogy a páciensek addig maradjanak rehabilitációs ellátásuk „inpatient” keretében, ameddig szakképzett ápolás nyújtására, folyamatos orvosi ellátásra és sokrétű terápiás intervencióra van szükségük. Ajánlási fokozat:’I’(nincs ajánlás).
I. Független-e a beteg alapszintű és kiterjesztett önellátó képességét illetően? 

Ajánlások
1. Ajánlott, hogy valamennyi poststroke beteg elbocsátása előtt újrafelmérve legyen alapszintű (azaz személyes teendői terén való) önellátó képességét illetően. (’B’ szintű ajánlás)
2. Ajánlatos, hogy valamennyi olyan páciens, aki terv szerint önálló életvitelt fog folytatni a lakóhelyén, elbocsátása előtt legyen felmérve kiterjesztett önellátó képességét illetően. (’B’ szintű ajánlás)
3. Ajánlott, hogy legalább a következő képességek ill. lehetőségek legyenek meg, ha valaki otthonában egyedül tartózkodik: (1) egyszerű étel elkészítése vagy fölmelegítése, (2) biztonsági rendszabályok betartása, és józan ítélőképesség, (3) gyógyszerbevétel, (4) vészhelyzet esetén segítség igénybevételének lehetősége. 
J. A páciens korábbi otthonába/lakóhelyére bocsátása és orvosi követésének biztosítása az alapellátásban
Ajánlások
1. Ajánlott, hogy minden beteg részesüljön másodlagos megelőzési programban (ld. III-D)

2. Ajánlott a post-acut stroke betegek követése az alapellátásban (rizikófaktorok; kísérő betegségek kezelésének folytatása). 
3. Ajánlott a páciensnek és a családnak a stroke rizikófakoraival kapcsolatos képzése.

J-1. Gyakorlás program
Ajánlás
Ajánlott a páciens részvétele egy rendszeres erősítő, aerob gyakorló programban otthon vagy egy megfelelő közösségi programban, amely program a páciens kísérőbetegségeinek és funkcionális korlátainak figyelembe vételével épül fel. (’B’ szintű ajánlás)

J-2. Adaptív eszközök, tartós orvosi eszközök, ortézisek és kerekes székek
Ajánlások
1. Ajánlott, hogy adaptív eszközök használtassanak a biztonság és a funkció érdekében, ha a feladat véghezvitele más módon nem érhető el vagy nem tanulható meg vagy ha a páciens biztonsága aggályos. (’C’ szintű ajánlás)
2. Ajánlott alsó végtag ortézis megfontolása, ha a boka vagy a térd stabilitázálása szükséges jobb járásmód vagy esés megelőzése érdekében. (’C’ szintű ajánlás)
3. Kezdetben előregyártott sín használata ajánlott. Méret-vétel alapján csak azoknak a pácienseknek készüljön ortézis, akiknek az esetében kiderül, hogy hosszú távon lesz szükségük az eszközre. (’C’ szintű ajánlás)
4. Ajánlott, hogy kerekes szék felírása a páciens és a környezet (amelyben a kerekes széket használni fogja) gondos felmérésén alapuljon. (’C’ szintű ajánlás)
5. Ajánlott a járási segédeszközök oly módon történő használata, hogy azok segítsék a helyváltoztatás hatékonyságát és biztonságát, ha szükséges. 
J-3. Visszatérés a munkába
Ajánlás
Ajánlott, hogy valamennyi olyan páciens – akinek az állapota lehetővé teszi – a munkába való visszatérésre vonatkozó képességének felmérésére bátorítást kapjon. (’C’ szintű ajánlás)
J-4. Visszatérés a gépjárművezetéshez

Ajánlások
1. Ajánlott, hogy minden beteg számára legyen adott fizikai, kognitív és viselkedési funkcióinak felmérése, hogy  ezáltal eldönthető legyen, képes-e a gépjármű vezetéshez való visszatérésre. (Ajánlási fokozat: ’I’ – nincs ajánlás.) Azokban az egyedi esetekben, amikor akár a családban, akár az ellátókban kétségek ébrednek, hatósági alkalmassági vizsga szükséges. Minden ellátóhelyen ismeretesnek kell lennie a stroke utáni autóvezetéssel kapcsolatos jogi szabályozásnak. 
2. Ajánlott, hogy az ellátó szakemberek fontolják meg a reziduális deficittel küzdő páciens adatív autóvezetési képzési programra irányítását a deficit minimalizálása, a biztonsággal kapcsolatos aggályok leküzdése érdekében és azért, hogy a hatósági alkalmassági vizsgán megfelelhessen. Ajánlási fokozat: ’I’ (nincs ajánlás).
J-5. Szexuális funkció
Ajánlás
Ajánlott, hogy a szexualitással kapcsolatos kérdések a rehabilitáció során kerüljenek megbeszélésre, ha a poststroke páciens és partnere erre készséget mutat. 
K. A súlyos stroke által sújtott páciensek és/vagy maximális függőség és a funkcionális helyreállásra való kedvezőtlen kórjóslat
Azok a páciensek, akiket súlyos stroke sújtott vagy a napi élettevékenység terén maximálisan függőek és a funkcionális helyreállásra vonatkozó kórjóslatuk kedvezőtlen, nem tekinthetőek rehabilitációs intervencióra jelölteknek. A családokat és a gondozókat a páciensek ellátásával kapcsolatos oktatásban kell részesíteni. Ennek a következőket kell magában foglalnia: újbóli stroke megelőzése, a lehetséges komplikációk és pszichés zavarok jelei és tünetei, gyógyszerbeadás, asszisztált napi élettevékenységgel kapcsolatos feladatok (pl. átültetés, fürdetés, pozicionálás, öltöztetés, etetés, ürítés, tisztántartás), nyelési technikák, táplálás és folyadékbevitel, tartós transurethralis katéterrel való foglalkozás, bőrvédelem, kontraktúrák, tápszonda használata, otthoni gyakorlás (mozgástartomány). A családoknak tanácsot kell kapniuk a hosszú távú ellátást biztosító ápolási otthonba helyezés előnyeiről. 
L. A poststroke beteg „inpatient” (bentlakásos, kórházi) rehabilitációja
Az „inpatient” rehabilitáció definíciója: rehabilitációs szakkórházban vagy általános kórház rehabilitációs osztályán (egységében) véghezvitt bentlakásos rehabilitáció. 
M. Az ellátás optimális szintjének meghatározása
Ajánlás
Erősen ajánlott, hogy a rehabilitációs szolgáltatások szervezett és koordinált post-acut stroke rehabilitációs környezetben nyújtassanak. Ajánlási fokozat: ’A’. 
Magyarországon ilyennek tekinthetőek a rehabilitációs szakkórházak stroke-rehabilitációs, neurorehabilitációs vagy mozgásszervi rehabilitációs osztályai vagy részlegei, stroke centrum rehabilitációs osztálya, általános kórházak stroke-rehabilitációs, neurorehabilitációs és mozgásszervi rehabilitációs osztálya. 

N. A páciens/család képzése, közös döntés elérése a rehabilitációs programról és a kezelési terv meghatározása
Ajánlások
1. Ajánlott, hogy a klinikus team és a család/gondozó a rehabilitációs program felől közös döntésre jusson. 

2. Ajánlott, hogy a rehabilitációs program különböző céljai a páciens, a család és a rehabilitációs team konszenzusa alapján fogalmazódjanak meg. 
3. Ajánlott, hogy a páciens családja/gondozója vegyen részt egyes rehabilitációs munkafázisokban és szerezhessen gyakorlatot a páciens funkcionális tevékenységeinek segítésében, ha ez szükséges. 

O. Rehabilitációs programok és intervenciók bevezetése
Nyelés: Dysphagia kezelés
Ajánlás
Azon stroke betegek számára, akik kellő táplálása és folyadékkal való ellátása szájon át nem biztosítható, enteralis táplálás megfontolása ajánlott. (’B’ szintű ajánlás)
Kommunikációs
1. Ajánlott, hogy a kommunikációs zavarral küzdő beteg korai kezelésben részesüljön, kommunikációs lehetőségeinek változása pedig követve legyen azért, hogy kommunikációs készségének helyreállása a legkedvezőbben alakulhasson; hogy, ha szükséges, használható kompenzációs stratégiái alakulhassanak ki. 
2. Ajánlott, hogy a logopédus képezze a rehabilitációs szakembereket és a családot/gondozót a kommunikációs zavarral küzdő pácienssel történő kommunikációt javító technikákban. 
Motoros
Motoros működés--erősítés
Ajánlás
Ajánlott, hogy az erősítés legyen belefoglalva a paretikus izomzatú stroke után lévő betegek akut rehabilitációjába. Ajánlási fokozat:’I’(nincs ajánlás).

Funkcionális elektromos stimuláció (FES)
Ajánlás
1. Károsodott izom-kontrakciót mutató páciensek FES kezelése ajánlott, különösen a boka/térd/csukló motoros károsodása esetén. (’B’ szintű ajánlás)
2. Subluxált vállú páciensek FES kezelése ajánlott. (’B’ szintű ajánlás)
Spaszticitás

Ajánlás
1. Ajánlott, hogy a spaszticitás és a kontraktúrák antispasztikus pozicionálással, passzív mozgásgyakorlatokkal, nyújtással, sínezéssel, egyre fokozódó korrekciót biztosító sínezéssel vagy korrekciós műtéttel legyenek kezelve. (’C’ szintű ajánlás)
2. Per os myorelaxansok adása mérlegelendő a spaszticitás miatt, ha az fájdalmat, a bőr nehezített tisztántarthatóságát vagy funkciócsökkenést okoz. (’B’ szintű ajánlás)
3. Diazepam vagy egyéb benzodiazepin származék adása a stroke utáni helyreállási időszakban nem ajánlott. (’D’  ajánlási kategória)
4. Botulin toxin vagy fenol/alkohol használata mérlegelendő válogatott esetekben, ha a spaszticitás extrém erős, fájdalmat, a bőr nehezített tisztántarthatóságát vagy funkciócsökkenést okoz. (’B’ szintű ajánlás)
Biofeedback

Ajánlás

nem tehető, sem mellette, sem ellene.

Vállfájdalom

Ajánlás
1. Stroke után az érintett oldalon vállfájdalom megelőzésére az alábbi beavatkozások mérlegelése ajánlott:

· Elektromos stimuláció a váll kifelé rotációjának javítására

· Heveder 

· A dolgozók oktatása a hemiplég váll traumatizálásának megelőzésére

2.  A már kialakult vállfájdalom kezelésére az alábbi beavatkozások mérlegelése ajánlott:

· Localis (periarticularis) kortikoszteroid injekció

· Heveder

· A passzív mozgástartomány növelése olyan nyújtási és mobilizációs technikákkal, amelyek különösen a kifelé rotációra és az abdukcióra összpontosítanak, mint a befagyott váll és a váll—kéz—fájdalom szindróma megelőzési eszközére
· Kezelésmódok: jegelés, melegítés, lágyszövet masszázs

· FES

· Erősítés

Pszichés
Kognitív helyreigazítás

Ajánlás
1. Ajánlott, hogy a páciens kognitív deficitek irányában legyen felmérve és részesüljön kognitív tréningezésben, amennyiben az alábbi körülmények valamelyike fennáll: 
· Figyelem deficit (’A’ szintű ajánlás)
· Vizuális neglect (’B’ szintű ajánlás)
· Memória deficit 
· Végrehajtó funkciók és probléma megoldás nehézségei (’C’ szintű ajánlás)
2. Több területet érintő kognitív károsodás esetén hasznos lehet a kognitív tréningezés változatossága, amely több diszciplinát involválhat. (’C’ szintű ajánlás)
3. Enyhe rövid távú memória deficit esetén kompenzációs stratégiákat kifejlesztő tréningezés alkalmazás ajánlott. (’B’ szintű ajánlás)
Kedélyzavarok: Depresszió és emocionális labilitás

Ajánlás
VIZSGÁLAT

1. Egyik meghatározott diagnosztikus eszköz mellett sem történik ajánlás valamelyik másik rovására.
2. Meghatározott pszichiátriai tünetek felmérésére strukturált pszichometria alkalmazása ajánlott, valamint a tünetek időben való követése.
3. Ajánlatos a poststroke páciens vizsgálata egyéb pszichiátriai bajokat illetően is, beleértve a szorongást, a bipoláris betegséget és a patológiás indulatot. 

KEZELÉS

4. Erős ajánlás, hogy diagnosztizált depresszió esetén, ha kontraindikáció nem áll fenn, antidepresszáns adása legyen megkísérelve. 
5. Antidepresszáns csoporttal kapcsolatosan ajánlás nem történik, noha a mellékhatás-profil ismerete ebben a betegségcsoportban az SSRI-k előnyben részesítése mellett szólhat.

6. Súlyos, tartósan fennálló vagy zavaró sírás esetén antidepresszáns adásának megkísérlése ajánlott.
7. 6.pont esetén SSRI választása ajánlott. 

8. Önmagában pszichoterápia alkalmazását illetően poststroke depresszió esetén nem áll rendelkezésre elegendő bizonyíték sem pro- sem kontra ajánláshoz.

9. Ajánlott a betegek informálása, tanács adása és lehetőség biztosítása arra, hogy beszélhessenek arról, milyen kihatással van betegségük az életükre. 

10. Profilaktikus célzattal antidepresszánsok rutin alkalmazása poststroke betegek körében nem ajánlott. (’D’ fokozatú (ellen)ajánlás, elsőszintű bizonyíték minőségmutatóval és jó átfogó minősítéssel)
11. Ajánlás, hogy a perzisztáló distresszt vagy a fogyatékosság rosszabbodását okozó kedélyzavarok kezelése tapasztalt klinikai szakpszichológus vagy pszichiáter által vagy tanácsai alapján történjék. 

Vizuális és tér-neglect
Ajánlás
1. Ajánlás, hogy a stroke betegek legyenek felmérve a vizális és tér-neglect irányában. (’C’ szintű ajánlás)
2. Ajánlás a vizuális/tér-neglect jelenséggel küzdő betegek funkcionális adaptációra (pl. vizuális átpásztázás, a környezet adaptálása, a páciens/család oktatása) fókuszáló kezelése. (’B’ szintű ajánlás)
Gyógyszeres
Gyógyszerhatóanyagok használata

Ajánlás
1. A stroke utáni helyreállás időszakában neuroleptikumok, benzodiazepinek, fenobarbital, phenytoin adása ellenzendő. Ezek a hatóanyagok stroke betegek körében kellő körültekintéssel alkalmazhatóak, mérlegelve a vélelemezett előnyt a kimenetelre gyakorolt lehetséges kedvezőtlen hatásokkal szemben. (’B’ szintű ajánlás)
2. Centrális hatású α2-adrenerg receptor agonista (clonidine és egyebek) és α1-receptor antagonista (prazosin és egyebek) adása antihypertensivumként stroke betegek körében ellenzendő a helyreállást károsító lehetséges hatásuk miatt. (’D’  ajánlási kategória)
3. Központi idegrendszeri stimulánsok (pl. dextroamphetamine) optimális adagolásával és biztonságával kapcsolatosan nem áll rendelkezésre elegendő bizonyító erejű adat, ezért adásuk legfeljebb válogatott esetekben lenne fontolóra vehető. Magyarországon, ahol e gyógyszerhatóanyag korábban kivonásra került, ennek megvalósítása csak bizonyító erejű szakirodalmi adatok napvilágra kerülése után vetődhet érdemben fel. 

P. Kész-e a páciens a lakóhelyi életre?
Ajánlások (valamennyi esetben az ajánlási fokozat ’I’, azaz nincs ajánlás)
1. Ajánlott, hogy a páciens, a család és a gondozók legyenek részletesen tájékoztatva, felkészítve és bevonva az egészség-fenntartási és biztonsági szükségletekkel kapcsolatosan. 
2. Ajánlott, hogy a család és a gondozók minden a mozgatással kapcsolatos eszközt és tréningezést megkapjanak.

3. Ajánlott, hogy a páciensnek legyen megfelelő támogatási lehetősége a hivatásával és a jövedelmével kapcsolatosan. Azok a stroke betegek, akik a stroke előtt kereső foglalkozást űztek, kapjanak bátorítást a munkába való visszatérés képességének felmérésére, ha állapotuk ezt megengedi. 

4. Ajánlott, hogy a páciens szabadidős tevékenységei legyenek ismeretesek és legyenek bátorítva és, hogy a páciensnek meg legyen engedve a részvétel valamely ilyen tevékenységben. 
5. Ajánlott, hogy az akut ellátást végző kórház és a rehabilitációs ellátóhely tartson naprakész jegyzéket a lakóhelyi erőforrásokról, hogy átadhassa ezt az információt a stroke betegeknek, családjuknak és gondozóiknak és hogy segítséget nyújthasson a szükséges szolgáltatások eléréséhez.
Q. A gyógykezeléshez kötöttség és a fejlődés akadályai
Ha az egészségállapot nem stabil, akut ellátásba irányítás. Ha mentálhigiénés tényezőkről van szó, pszichiátriára irányítás. 

A rehabilitációs folyamat során előfordulhat, hogy a páciensek váratlan akadályokkal kerülnek szembe, amelyek lehetetlenné teszik folyamatos fejlődésüket ill. a rehabilitációs terv megvalósulását. Ezek orvosi komplikációk vagy mentálhigiénés tényezők lehetnek, de a diagnózis, a prognózis a kezelés logikai megalapozottságának a hiánya vagy az ezzel kapcsolatos nem megfelelő információ szintén a fejlődés gátjává válhat. 
Ez a vizsgálat és kezelés a legtöbb esetben  az adott rehabilitációs keretben is megtörténhet és nem követeli e beteg máshová helyezését. Amint a korlátok sikeresen megfogalmazódtak, a kezelési célok felülvizsgálása jó szolgálatot tehet. 

· Ha az az akadály, amellyel szembekerültünk, olyan testi betegség, amely a rehabilitációban való részvételt nehézzé teszi, a megfelelő ellátó helyre való áthelyezés tekinthető helyénvalónak. 
· Ha a probléma mentálhigiénés tényezőkkel kapcsolatos, ezen faktorok pszichiáter/pszichológus által történő vizsgálata és kezelése szükséges. 
R. A páciens szükségletének felmérése a lakóközösségen alapuló rehabilitációs szolgáltatások iránt.
A páciens rehabilitációját szolgáló optimális környezet meghatározása: járóbeteg ellátás vagy lakóközösségen alapuló szolgáltatások. 


Az ambuláns rehabilitáció meghatározása: vagy önálló vagy kórházhoz (akár általános, akár rehabilitációs) csatolt járóbeteg rendelőben véghezvitt rehabilitáció. A nappali kórházi ellátás az ambuláns rehabilitáció alesete, amikor a páciens a nappal nagyobb részét ezen ellátóhelyen tölti. 
Az otthoni rehabilitáció meghatározása: A páciens lakhelyén nyújtott rehabilitációs program. 

S. A lakóközösségen alapuló rehabilitációs szolgáltatások optimális környezetének meghatározása 
Ajánlás
Erősen ajánlott, hogy a kórházon kívüli rehabilitációs szolgáltatások abban a keretben folyjanak, amelyben a leginkább helyénvalóan és eredményesen kivitelezhetőek. Ez az egészség- és funkcionális állapoton, szociális helyzeten és az ellátás elérhetőségén alapul.  Ajánlási fokozat: ’A’. 

2.sz. függelék – NIH (National Institute of Health) Stroke pontozó skála
	
	
	Pontszám

	Tudati szint
	Éber, élénk, reagál
	0

	
	Aluszékony, minimális stimulációval ébreszthető, együtt működő, válaszol, reagál
	1

	
	Kellő számba ismétlődő stimulációra felfigyel, de letargiás vagy kábult; kellően erős fájdalomingerre nem sztereotíp mozgást végez
	2

	
	Csak reflexes motoros vagy autonom effektusokkal, vagy egyáltalán nem válaszol, petyhüdt, nincsenek reflexek
	3

	Kérdésekre adott válasz

(dátumra és életkorra vonatkozó; csak az első válasz minősítendő)
	Mind két válasz helyes
	0

	
	Egy válasz helyes
	1

	
	Mind kettő helytelen
	3

	Utasítások végre hajtása

(a beteget felszólítjuk, hogy nyissa ki vagy csukja be a kezét és a szemét; csak az első válaszminősítendő; pont adható, ha egyértelmű kísérletet tesz, de az nem komplett(
	Mind két utasítást végrehajtja
	0

	
	Egyik utasítást végrehajtja
	1

	
	Egyik utasítást sem hajtja végre
	2

	Szemmozgások
	Normál
	0

	
	Részleges tekintet bénulás; pont adható, ha a tekintet abnormális egy vagy mindkét szemen, de kifejezett deviatio vagy teljes tekintésbénulás nincs jelen
	1

	
	A kifejezett deviatio vagyí a tekintésbénulás nem győzhető le oculochephalicus manőverrel
	2

	Látótér
	Nincs látótér kiesés
	0

	
	Parciális hemianopsia
	1

	
	Teljes hemianopsia
	2

	Facialis paresis
	Normál
	0

	
	minor
	1

	
	parcialis
	2

	
	komplett
	3

	Izomerő (felső végtag)

(csak gyengébb oldal)
	Végtagot 90 fokos pozícióban 10 mp .-ig megtartja
	0

	
	Végtagot 90 fokos pozícióban megtartja, de 10 mp. –en belül sűllyed
	1

	
	Végtagot nem tudja megtartani 90 fokos pozícióban 10 mp. –ig, de van némi erőkifejtés gravítáció ellenébe
	2

	
	Végtag leesik, nincs erőkifejtés gravitáció ellenébe
	3

	
	Nincs mozgás
	4

	Izomerő (alsóvégtag)

(csak a gyengébb oldal)
	30 fokos pozícióban 5 mp. –ig megtartja
	0

	
	5 mp.-es periódus végére a végtag félmagasságra süllyed
	1

	
	Az 5 mp. –es periódus végére a lábat leejti az ágyba, de van némi erőkifejtés gravitációval szembe
	2

	
	A végtagot azonnal leejti az ágyba, nincs erőkifejtés gravitációval szembe.
	3

	
	Nincs mozgás
	4

	Végtag ataxia
	Nincs
	0

	
	Ataxia egy végtagon
	1

	
	Ataxia két végtagon
	2

	Érzőkör

(tűvel tesztelve)
	Nincs érzészavar
	0

	
	Enyhétől a közepesig; a beteg a tűszúrást kevéssé élesnek, vagy tompának érzi, de tudatába van, hogy megszúrták
	1

	
	Kifejezettől a teljes érzésvesztésig;  a beteg nincs tudatába a szúrásnak
	3

	Neglect
	Nincs neglect
	0

	
	Vizuális, taktilis vagy auditoros féloldali figyelmetlenség
	1

	
	Kifejezett féloldali figyelmetlenség
	2

	Dysarthria
	Normál
	0

	
	Enyhétől a közepesig a beteg hibásan ejt ki legalább néhány szót, de azért kis nehézséggel megérthető
	1

	
	A beteg beszéde érthetetlen
	2

	Aphasia
	Nincs
	0

	
	Enyhétől a közepesig; megnevezési hibák, szótalálási nehézség paraphasia, és/vagy a megértés kifejezett károsodása
	1

	
	Súlyos Broca –vagy Wernicke (vagy variáns) aphasia
	2

	
	Mutizmus vagy globális aphasia
	3


Maximális pontszám: 33 pont

3.sz. függelék - Felmérőeszközök
	A Stroke rehabilitációs ellátás c. klinikai irányelvhez: Felmérőeszközök (angolul)
(az eredeti US anyag ‘D’ appendixe)
Standard Instruments for Post-Stroke Assessment
Preferred Standard Instruments for Patient Assessment in Stroke1
Type
Name and Source 
Approximate Time to Administer 
Strengths
Weaknesses
Level-of-consciousness scale 
Glasgow Coma Scale]2, 3 
2 min
Simple, valid, reliable 
None observed
Stroke deficit scales 
NIH Stroke Scale4
2 min
Brief, reliable; Can be administered by non-neurologists
Low sensitivity
Canadian Neurological Scale5 
5 min
Brief, valid, reliable
Some useful measures omitted
Global disability scale
Rankin Scale6-8 
5 min
Good for overall assessment of disability 
Walking is the only explicit assessment criterion; Low sensitivity
Measures of disability/ activities of daily living (ADLs) 
Barthel Index9, 10 
5-10 min
Widely used for stroke; Excellent validity and reliability
Low sensitivity for high-level functioning
Functional Independence Measure (FIM™) [g]11-13 
40 min
Widely used for stroke; Measures mobility, ADLs, cognition, functional communication 
"Ceiling" and "floor" effects
Mental status screening
Folstein Mini-Mental State Examination14
10 min
Widely used for screening 
Several functions with summed score—May misclassify patients with aphasia
Neurobehavioral Cognition Status Exam (NCSE)15 
10 min
Predicts gain in Barthel Index scores; Unrelated to age 
Does not distinguish right from left hemisphere; No reliability studies in stroke; No studies of factorial structure; Correlates with education
Assessment of motor function
Fugl-Meyer16 
30-40 min 
Extensively evaluated measure; Good validity and reliability for assessing sensorimotor function and balance
Considered too complex and time-consuming by many.
Motor Assessment Scale17, 18
15 min 
Good, brief assessment of movement and physical mobility 
Reliability assessed only in stable patients; Sensitivity not tested
Motricity Index19, 20 
5 min
Brief assessment of motor function of arm, le.g.,e.g.,e.g., and trunk
Sensitivity not tested
Balance assessment 
Berg Balance Assessment21, 22 
10 min
Simple, well established with stroke patients; sensitive to change
None observed
Mobility assessment
Rivermead Mobility Index23, 24
5 min
Valid, brief, reliable test of physical mobility
Sensitivity not tested
Assessment of speech and language functions 
Boston Diagnostic Aphasia Examination25, 26 
1-4 h
Widely used; Comprehensive, good standardization data; Sound theoretical rationale 
Time to administer long; Half of patients cannot be classified
Porch Index of Communicative Ability (PICA)27 
1/2-2 h
Widely used; Comprehensive, careful test development and standardization
Time to administer long; Special training required to administer; Inadequate sampling of language other than 1 word and single sentences
Western Aphasia Battery28 
1-4 h
Widely used. Comprehensive 
Time to administer long; "Aphasia quotients" and "taxonomy" of aphasia not well validated
Depression scales
Beck Depression Inventory (BDI)29, 30 
10 min
Widely used; Easily administered; Norms available; Good with somatic symptoms 
Less useful in elderly and in patients with aphasia or neglect; High rate of false positives; Somatic items may not be due to depression
Center for Epidemiologic Studies Depression (CES-D)31 
< 15 min
Brief, easily administered, useful in elderly; Effective for screening in stroke population 
Not appropriate for aphasic patients
Geriatric Depression Scale (GDS)32 
10 min
Brief, easy to use with elderly, cognitively impaired, and those with visual or physical problems or low motivation
High false-negative rates in minor depression
Hamilton Depression Scale33, 34
< 30 min
Observer rated; Frequently used in stroke patients
Multiple differing versions compromise interobserver reliability
Measures of instrumental ADLs
PGC Instrumental Activities of Daily Living35 
5-10 min
Measures broad base of information necessary for independent living
Has not been tested in stroke patients
Frenchay Activities Index36 
10-15 min
Developed specifically for stroke patients; Assesses broad array of activities 
Sensitivity and interobserver reliability not tested; sensitivity probably limited
Family assessment 
Family Assessment Device (FAD)37
30 min
Widely used in stroke; Computer scoring available; Excellent validity and reliability; Available in multiple languages 
Assessment subjective; sensitivity not tested; "ceiling" and "floor" effects
Health status/quality of life measures
Medical Outcomes Study (MOS) 36-Item Short-Form Health Survey38 
10-15 min
Generic health status scale SF36 is improved version of SF20; Brief, can be self-administered or administered by phone or interview; Widely used in the United States 
Possible "floor" effect in seriously ill patients (especially for physical functioning), suggests it should be supplemented by an ADL scale in stroke patients
Sickness Impact Profile (SIP)39* 
20-30 min
Comprehensive and well-evaluated; Broad range of items reduces "floor" or "ceiling" effects 
Time to administer somewhat long; Evaluates behavior rather than subjective health; needs questions on well-being, happiness, and satisfaction
[

 


ADLs indicates activities of daily living. IADLs, instrumental activities of daily living. 
* Instrument is available from the Health Services Research and Development Center, The Johns Hopkins School of Hygiene and Public Health, 624 North Broadway, Baltimore, MD 21205.

Disability/ADL Assessment

Katz Index of ADL40 

Kenny Self-Care Evaluation41  

LORS/LAD42 

PECS43 

Mental Status Assessment44 
The Stroke Center at http://www.strokecenter.org/trials/scales/index.htm
Depression Assessment 

The Zung Scale45  

IADL Assessment 

OARS: Instrumental ADL46  

Functional Health Status47
Stroke Impact Assessment48-50
The Stroke Impact Scale (SIS) - Web site: www2.kumc.edu/coa/Pepper/pepper.htm. 

Assessment of Communication: 

Websites:
American Speech-Language-Hearing Association: http://www.asha.org
National Aphasia Association: http://www.aphasia.org
Academy of Neurological Communication Disorders and Sciences: http://www.ancds.duq.edu/
University of Minnesota Duluth: http://www.d.umn.edu/~mmizuko/3411/may11.htm
Neuropsychology Central: http://www.neuropsychologycentral.com/interface/content/resources/page_
material/resources_general_materials_pages/resources_document_pages/aphasia_assessment.pdf

FIM (functional independence measure,    "funkcionális függetlenség mérés")

Pontozás: 

I. SEGITŐ SZEMÉLYRE NINCS SZÜKSÉG

Önellátó 

7 =Teljes függetlenség (időben, biztonságosan)             
6=Módosított függetlenség (segédeszköz)

II. SZEMÉLYES SEGITSÉG SZÜKSÉGES

Részleges függőség
5=Felügyet     
4=Minimális segítség (75%‑nál nagyobb önállóság)          
3=Közepes segítség (50%‑nál nagyobb önállóság)

Teljes függőség
2=Maximális segítség (a vizsgált személy 25‑50%‑os részvételével)     
1=Teljes segítség (a vizsgált személy 25% alatti részvételével)

Ha egy tevékenység nem tesztelhető, a szint: 1
4.sz. függelék - Adaptáció
A kiválasztott külföldi klinikai irányelv -- Management of Adult Stroke Rehabilitation Care http://stroke.ahajournals.org/cgi/content/full/36/9/e100 -- adaptálása magyarországi viszonyokra: 

Változtatások fajtái az adaptálás során
1) tömörítés – ld. az irányelv előszavának ’D’ szakaszát

2) háttérismeretek ajánlása – magyar nyelvű szakirodalom (ld.1.sz.függelék)

3) kihagyások (ajánlásé vagy alszakaszé annak ajánlásával együtt)
A II/D pont 4. ajánlását kihagytam. Az eredeti anyagban e109. oldal: „Recommend that the patient and caregivers have their psychosocial and support needs reviewed on a regular basis, by a social worker or appropriate healthcare worker, to minimize caregiver distress.”, a magyar szövegben a 7. oldalon lenne. Ajánlási kategóriája: nem volt megadva. 

A IV/C-1 pont 6. és 7. ajánlását kihagytam. Az eredeti anyagban e114. oldal: „There is insufficient evidence to recommend for or against fiberoptic endoscopic examination of swallowing with sensory testing (FEESST) for the assessment of dysphagia. Recommend that the diagnostic assessment, whether VFSS or another modality, include a definition of swallow physiology with identification of the physiological abnormality and treatment strategies to directly assess their effectiveness.”, a magyar szövegben a 10. oldalon lenne.
A IV/G pont 2. ajánlását kihagytam. Az eredeti anyagban e119. oldal: „Recommend that a multidisciplinary assessment, using a standard procedure, be undertaken and documented for all patients. Patients with need of rehabilitation intervention should be referred to a specialist stroke rehabilitation team, as soon as possible.”, a magyar szövegben a 13. oldalon lenne. 

A IV/J-3 pont 2. és 3. ajánlását kihagytam. Az eredeti anyagban e122. oldal: „Recommend that all patients who were previously employed be referred to vocational counseling for assistance in returning to work.  Recommend that all patients who are considering a return to work but who may have psychosocial barriers (eg, motivation, emotional, and psychological concerns) be referred for supportive services, such as vocational counseling or psychological services.”, a magyar szövegben a 14. oldalon lenne.

A IV/N pont 4. és 5. ajánlását kihagytam. Az eredeti anyagban e124. oldal: „Recommend that patient and caregiver education be provided in an interactive and written format. Provide the patient and family with an information packet that may include printed material on subjects such as the resumption of driving, patient rights/responsibilities, support group information, and audiovisual programs on stroke.    Recommend that the detailed treatment plan be documented in the patient’s record to provide integrated rehabilitation care.”, a magyar szövegben a 15. oldalon lenne. 

A IV/O pont „kommunikáció” szakaszból a „hosszú távú kommunikációs nehézségek” alszakaszt (e126. oldal) kihagytam. Nem valósítható meg Magyarországon. A magas QE szint számomra elfogadhatatlan és nem egyezik meg a Cochrane adatbázisban ugyanerről olvasottakkal. 

A IV/O pont „motoros” szakaszból a futópad alszakaszt (e127. oldal) kihagytam. Ok: Újabb evidenciát ismerek (Moseley, AM;  Stark, A;  Cameron, ID;  Pollock, A: Treadmill training and body weight support for walking after stroke. Cochrane Database of Systematic Reviews. 3, 2005.), amely szerint csak a már járóképesek járását javítja valamelyest, az önálló járásra még képtelen bénultak esélyét nem növeli. Emiatt viszont nem érdemes jelentős vagyonért „futópadosítani” Magyarországot. 

A IV/O pont „motoros” szakaszból a „kényszerítés által indulált mozgásterápia” alszakaszt (e127. oldal) kihagytam. Ok: Magyarországon még csak az eredeti (Taub-féle) verzió ismeretes, a módosított és valóban szélesebb körben használható verzióval meg kell ismertetni a honi környezetet, tapasztalatot kell szerezni. Az irányelv revíziója során lehet majd bevenni. 
A IV/O pont „motoros” szakaszból az „NDT” alszakaszt (e128. oldal) kihagytam. Ok: Magyarországon nem honosodott meg, nem kell vele foglalkozni. 

A IV/O pont „motoros” szakaszból a spaszticitás alszakasz 5. (intrathecalis baclofen) és 6. ajánlását kihagytam. Jelenleg azzal is elégedettnek kell lennünk, ha súlyos koponya—agy-sérülés (valamint természetesen gerincvelő sérülés) esetén van rá kapacitás Magyarországon. A legközelebbi revízió alkalmával érdemes lesz újra mérlegelni a hazai kapacitásokat.

A IV/O pont „motoros” szakaszból a vállfájdalom alszakasz 2. ajánlását kihagytam. Ok: Magyarországon szerencsére nem volt divat a bénult oldali váll mechanikus szerkezet általi rángatása. 

A IV/P pont 5. ajánlását kihagytam. Az eredeti anyagban e135. oldal: „Recommend that case management be put in place for complex patient and family situations.”, a magyar szövegben a 18. oldalon lenne. 

4) ajánlások összevonása
A III/-2 pont 2. és 3. ajánlását összevontam. Az eredeti anyagban e112. oldal, a magyar szövegben 9. oldal. Ok: Mo.-on inkább LMWH-t használunk, mintsem nem-frackionált heparint. 
5) ajánlási kategória megváltoztatása
A IV/C-2 pont 3. ajánlás esetében az ajánlási kategóriát ’B’-ről ’C’-re kívánatos módosítani, mivel Magyarországon, noha forgalomban van, de egyelőre szkepcticizmus övezi az ezüstötvözettel bevont állandó hólyag katéter használatát.  (Eredeti anyagban e115. oldal: „Recommend the use of silver alloy–coated urinary catheters, if a catheter is required.”, a  magyar szövegben a 10. oldal alján lenne). Ezzel nem avatkozunk be durván a dolgokba (ráadásul olyan dolgokba, amelyek nagyobbrészt más diszciplinára tartoznak), mégis pozitívan hathatunk. 

Irodalom az erdeti ajánlásban: Saint S, Elmore JG, Sullivan SD, Emerson SS, Koepsell TD. The efficacy of silver alloy-coated urinary catheters in preventing urinary tract infection: a meta-analysis. Am J Med. 1998; 105: 236–241. PURPOSE: Indwelling urinary catheters are implicated in most cases of nosocomial urinary tract infection. Silver-coating of catheters may reduce the risk of these infections; however, trials have provided mixed results. We performed a meta-analysis to estimate the effectiveness of silver-coated urinary catheters. SUBJECTS AND METHODS: Published or unpublished articles were sought using MEDLINE, reference review, and correspondence with original authors, catheter manufacturers, and experts. Trials using silver-coated urinary catheters in the treatment group and uncoated urinary catheters in the control group were included. Bacteriuria, as evaluated by urine culture, was the outcome variable used to indicate urinary tract infection. Summary odds ratios (OR) and 95% confidence intervals (CI) were calculated using Mantel-Haenszel methods with a fixed-effects model. RESULTS: Of 117 reports retrieved, eight trials with a total of 2,355 patients satisfied inclusion criteria. The summary OR for urinary tract infection was 0.59 (95% CI, 0.42 to 0.84) indicating a significant benefit in the patients receiving silver-coated catheters. A test of heterogeneity, however, indicated that the odds ratios varied significantly among studies. Silver alloy catheters (OR = 0.24; 95% CI, 0.11 to 0.52) were significantly more protective against bacteriuria than silver oxide catheters (OR = 0.79; 95% CI, 0.56 to 1.10). CONCLUSIONS: This meta-analysis clarifies discrepant results among trials of silver-coated urinary catheters by revealing that silver alloy catheters are significantly more effective in preventing urinary tract infections than are silver oxide catheters. Though silver alloy urinary catheters cost about $6 more than standard urinary catheters, they may be worth the extra cost since catheter-related infection is a common cause of nosocomial infection and bacteremia.

Általam talált újabb irodalmak: Plowman R, Graves N, Esquivel J, Roberts JA: An economic model to assess the cost and benefits of the routine use of silver alloy coated urinary catheters to reduce the risk of urinary tract infections in catheterized patients. J Hosp Infect. 2001 May;48(1):33-42. Prevalence studies generally find nosocomial urinary tract infections to be the most common type of nosocomial infection, accounting for between 21% and 45% of all HAIs. The main risk factor appears to be the presence of a urinary catheter, with an estimated 80% of these infections being associated with their use. This paper describes a model which quantifies the extent of the burden of these infections in terms of the number of patients affected and the costs incurred by the hospital sector; and identifies the potential benefits of the routine use of silver alloy coated catheters, as a means of reducing the incidence of this type of infection. An illustrative model of the annual costs and benefits associated with the routine use of this intervention in adult, non-day case patients admitted to the medical and surgical specialties of NHS hospitals throughout England is presented. The results suggest that a 14.6% reduction in the incidence of urinary tract infections in catheterized medical patients, and a 11.4% reduction in catheterized surgical patients, would cover the cost of the intervention. Any further reduction in incidence would result in net positive benefits. Copyright 2001 The Hospital Infection Society.

Davenport K, Keeley FX: Evidence for the use of silver-alloy-coated urethral catheters. J Hosp Infect. 2005 Aug;60(4):298-303. Catheter-associated urinary tract infections (CAUTIs) are a common occurrence and are associated with increased patient morbidity and mortality. In addition, they delay patient discharge from hospital, substantially increase hospital costs and promote the emergence of resistant organisms. Any intervention resulting in a decrease in the incidence of CAUTIs would have a significant impact on patient quality of life and hospital costs. By reviewing the current literature, it can be seen that the use of silver-alloy-coated hydrogel catheters can reduce CAUTIs by up to 45%. Despite reducing CAUTIs in most hospital situations, the greatest reduction is seen in postoperative patients, intensive care unit patients and burns patients.

6) módosítás az ajánlás szövegében – kórház típus, szóhasználat, eltérő végzettség („beszéd patológus” nálunk nincs)

7) tartalmi módosítás az ajánlás szövegében
e 130. oldal vállfájdalom – intraarticularis inj.szerepel az eredeti szövegben. Itthon periarticularis a használatos. Localis megnevezést használtuk.

